作者：无名氏
词牌/韵律：虞主歌

paragraphs: 转紫芝。
指东都帝畿。
愁雾里、箫声宛转，辇路逶迤。
那堪见、郊原芳菲。
日迟迟。
对列凤翣龙旗。
轻阴黯四垂。
楼台绿瓦沍琉璃。
仙仗归。
寿原清夜，寒月掩褕褘。
翠幰雕轮，空反灵螭。
憩长岐。
嵩峰远，伊川渺弥。
此时还帝里。
旌旛上下，葆羽葳蕤。
天街回、垂杨依依。
过端闱。
阊阖正辟金扉。
觚棱射暖晖。
虞神宝篆散轻丝。
空涕涕。
望陵宫女，嗟物是人非。
万古千秋，烟惨风悲。